
CONSILIUL LOCAL AL MUNICIPIULUI


      S I G H I Ş O A R A










H O T Ă R Â R E A  NR. 72






      din 25 aprilie 2012

privind modificarea unui contract de concesiune, în sensul suplimentării suprafeţei terenului concesionat

  Consiliul local al Municipiului Sighisoara;

Având în vedere expunerea de motive a Primarului municipiului cu propunerea de modificare a unui contract de concesiune, în sensul suplimentării suprafeţei terenului concesionat;

Având în vedere prevederile Contractului de concesiune nr. 10/02.07.2007, aşa cum a fost modificat şi completat prin actele adiţionale nr. 1/29.05.2008 şi nr. 2/09.04.2009, încheiat între Municipiul Sighişoara, în calitate de concedent şi S.C. Blue Angel Com S.R.L., în calitate de concesionar, având ca obiect preluarea în concesiune a terenului situat în Municipiul Sighişoara, str. Trandafirilor, nr. 1 - 3, în suprafaţă de 1332 mp. cu destinaţia de amenajare parcare auto şi desfăşurarea de activităţi de comerţ - bazar; 

Având în vedere cererea S.C. Blue Angel Com S.R.L., înregistrată la Municipiul Sighişoara sub nr. 1609/23.01.2012, prin care, această societate solicită modificarea contractului de concesiune menţionat mai sus, în sensul suplimentării suprafeţei de teren de la 1332 mp. la 1532 mp., suprafaţă rezultată în urma înscrierii în cartea funciară a documentaţiei cadastrale pentru alipirea imobilelor terenuri, curţi construcţii intravilan – cu suprafeţele de 1332 mp., respectiv 200 mp., situate în Municipiul Sighişoara, str. Trandafirilor f.  nr., documentaţie însuşită prin Hotărârea Consiliului Local nr. 176/27.10.2011; 

Având în vedere prevederile art. 871 - 873 din Legea nr. 287/2009 privind Codul civil, republicat;

Având în vedere prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, cu modificările şi completările ulterioare;

Având în vedere prevederile Normelor metodologice de aplicare a Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

        
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că în urma  modificării contractului de concesiune nu sunt afectate planurile de sistematizare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune modificarea Contractului de concesiune nr. 10/02.07.2007, aşa cum a fost modificat şi completat prin actele adiţionale nr. 1/29.05.2008 şi nr. 2/09.04.2009, în sensul suplimentării suprafeţei terenului concesionat, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c” şi (5) lit. „a” şi „b”, art . 45 (3), art. 115 (1) lit. „b” şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă modificarea Contractului de concesiune nr. 10/02.07.2007, aşa cum a fost modificat şi completat prin actele adiţionale nr. 1/29.05.2008 şi nr. 2/09.04.2009, încheiat între Municipiul Sighişoara, în calitate de concedent şi S.C. Blue Angel Com S.R.L., în calitate de concesionar, având ca obiect preluarea în concesiune a terenului situat în Municipiul Sighişoara, str. Trandafirilor, nr. 1 - 3, cu destinaţia de amenajare parcare auto şi desfăşurarea de activităţi de comerţ – bazar, în sensul suplimentării suprafeţei terenului concesionat de la 1332 mp. la 1532 mp. teren, înscris în C.F. nr. 53804, sub nr. cad. 53804.

Redevenţa se va recalcula în mod corespunzător.

Restul clauzelor contractuale rămân neschimbate.
Modificarea şi completarea contractului de concesiune se va face prin act adiţional, începând cu data de 01.05.2012.

Art.2. Primarul municipiului, Direcţia Economică, Arhitectul Şef şi Direcţia Administrarea Patrimoniului din cadrul Municipiului Sighişoara se încredinţează cu ducerea la îndeplinire a prezentei.   

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

1 ex. Arhitectul şef;

11 ex.BC/FM

